Haluatko miljonääriksi?

Haluatko miljonääriksi? (alkuperäiseltä nimeltä Who Wants to Be a Millionaire?) on television tietokilpailuformaatti. Ohjelma perustuu Sony Pictures Entertainmentin formaattiin Who Wants to Be a Millionaire?. Sen ensimmäinen osa televisioitiin Isossa-Britanniassa 4. syyskuuta 1998. Formaattia ovat tuottaneet Celador-tuotantoyhtiö vuosina 1998–2007, 2waytraffic vuodesta 2007 lähtien ja vuodesta 2008 lähtien Sony Pictures Entertaiment. Kilpailun ovat luoneet David Briggs, Mike Whitehill ja Steve Knight.

Samalla nimellä on julkaistu myös televisio-ohjelman ideaa mukailevia video- ja mobiilipelejä, kirjoja sekä lautapelejä.

 Alkuperäinen formaatti 
Formaatin perusidea on, että ohjelmassa kilpailija voi voittaa suuren summan rahaa vastaamalla oikein asteittain vaikeutuviin monivalintakysymyksiin, joihin annetaan neljä vaihtoehtoa. Pääpalkinto on yleensä miljoona yksikköä paikallista valuuttaa, esimerkiksi Suomessa miljoona euroa.

Ennen varsinaisen pelin alkua on esikarsintakierros (kutsutaan myös nimillä nopein sormi voittaa ja alkukarsintakierros, aiemmin Suomessa myös viisas ja vikkelä ), jossa kilpailijoita pyydetään valitsemaan oikea järjestys neljälle vastausvaihtoehdolle. Nopeimmin tässä suoriutunut kilpailija pääsee varsinaiselle pelikierrokselle vastaamaan kysymyksiin pääpalkinnon voittamiseksi. Esikarsintakierroksen pelaajamäärä vaihtelee maaversioittain: Suomessa on aina ollut kuusi pelaajaa (erikoisjaksoissa neljä lukuun ottamatta vuotta 2005), kun taas esimerkiksi alkuperäisversiossa Britanniassa pelaajia on ollut kymmenen. Jos kaksi pelaajaa vastaa oikein täsmälleen samassa ajassa, pelataan heidän välillään uusi kierros. Jos taas kukaan ei osaa asettaa vaihtoehtoja oikeaan järjestykseen, kilpailijoille esitetään uusi kysymys. Jos kilpailijoiden joukossa on näkövammaisia, juontaja lukee kaikki vaihtoehdot ääneen ennen vastauslaitteiden aktivoimista.

Varsinaisessa pelissä juontaja esittää pelaajalle kolmessa portaassa asteittain vaikenevia kysymyksiä, joita on yhteensä 15. Kysymyksiin on aina neljä vaihtoehtoa A−D, joista kilpailijan on valittava oikea ilman uuden yrityksen mahdollisuutta. Ensimmäisen kysymyksen vastausvaihtoehto D on erityisesti ensimmäisissä tuotannoissa ollut täysin virheellinen, absurdi vastaus. Jokaisella kysymyksellä on rahallinen arvo, jonka kilpailija voittaa vastaamalla kysymykseen oikein. Juontaja lukee kysymyksen pelaajalle ääneen, minkä lisäksi pelaaja näkee kysymyksen vaihtoehtoineen koko ajan omalta näytöltään. Missään Suomessa esitetyissä jaksoissa ja suurimmassa osassa ulkomaalaisiakaan kilpailijan vastausaikaa ei ole rajoitettu, ja pelin edetessä kilpailijat usein pohtivatkin vaativia kysymyksiä pitkään. Kun kilpailija on esittänyt vastauksensa, juontaja kysyy tältä, haluaako hän lukita vastauksen. Kilpailija voi myös todeta lukitsevansa vastauksen jo itse, jolloin juontaja ei enää vahvista asiaa kilpailijalta. Kun kilpailija ilmoittaa vastauksen olevan lopullinen, juontaja lukitsee sen eikä sitä voi enää sen jälkeen muuttaa. Ensimmäiset viisi kysymystä ovat yleensä niin helppoja, että vastauksen erillistä lukitsemista ei tehdä. Formaatin mukaan tietokone arpoo kysymykset ja vastausvaihtoehtojen järjestyksen täysin sattumanvaraisesti.

Alkuperäisessä formaatissa palkintosumma karkeasti kaksinkertaistui kysymys kerrallaan, mutta Suomen formaatissa palkintosumma on kasvanut alkupäässä hitaammin ja loppua kohden taas isommin harppauksin. Suomessa viides ja kymmenes kysymys ovat vaikeustasonsa viimeisiä, joihin vastaamalla takaa itselleen vähintään kyseisen rahasumman, vaikka vastaisikin myöhemmin väärin.

Pelaaja voi lopettaa pelin milloin tahansa - myös kysymyksen jo kuultuaan - ja pitää voittamansa rahasumman. Vastaamalla kysymykseen väärin menettää kaikki kyseisellä vaikeustasolla voittamansa rahat: ensimmäisellä vaikeustasolla (kysymykset 1−5) tämä tarkoittaa lähtemistä tyhjin käsin, toisella vaikeustasolla ensimmäistä takuusummaa ja viimeisellä vaikeustasolla toista takuusummaa.

Peli päättyy pelaajan vastatessa kysymykseen väärin, päätettyään lopettaa pelin tai vastaamalla viimeiseen kysymykseen oikein.

 Sääntömukaelmat 
Yhdysvaltain version siirryttyä toiselle kanavalle vuonna 2002 jaksojen pituus puolitettiin alkuperäisestä ollen vain puoli tuntia. Tämän johdosta esikarsintakierrosta ei ollut lainkaan, vaan kilpailijat kutsuttiin peräkkäin varsinaiselle pelikierrokselle, uuden pelaajan tullessa aina edellisen hävittyä pelinsä. Ennen lähetyksiä tehtävä kilpailijaseulonta oli tavanomaista vaativampi. Myös esimerkiksi Australiassa, Italiassa, Turkissa, Britanniassa, Alankomaissa ja Ranskassa on poistettu esikarsintakierros, ja joissakin versioissa esikarsintakierrosta ei ole käytetty hyväntekeväisyys- tai muissa erityisjaksoissa. Yhdysvalloissa esikarsintakierros palautettiin Who Wants to Be a Super Millionaire -ohjelmaan, jossa voittosumma oli kymmenen miljoonaa Yhdysvaltain dollaria.

Elokuussa 2007 alkuperäisessä eli Britannian versiossa kysymysten määrä pudotettiin viidestätoista kahteentoista. Samalla grafiikka, tunnus ja osa musiikeista uudistettiin. Muutos johti loppupään palkintosummien pienenemiseen: esimerkiksi toinen takuusumma nousi 32 000 Englannin punnasta viiteenkymmeneentuhanteen. Kahdentoista kysymyksen säännöt otettiin myöhemmin käyttöön myös arabiankielisessä, Bulgarian, Alankomaiden, Ranskan, Puolan, Espanjan ja Turkin versioissa.

Saksan versiossa otettiin vuonna 2007 käyttöön pelaajalle vapaavalintainen "riskipeli" (). Pelaaja saa käyttöönsä tällöin neljännen oljenkorren, jonka voi muiden oljenkorsien tapaan käyttää vain kerran. Tätä oljenkortta käyttäessään hän saa valita yleisöstä henkilön ja keskustella tämän kanssaan vastauksesta. Toisaalta pelaaja joutuu luopumaan toisesta takuusummasta kymmenennen kysymyksen kohdalla eli vastattuaan väärin kysymyksiin 11−15 hän saa vain ensimmäisen takuusumman. Vaihtoehtoisesti pelaaja voi valita myös peruspelin; valinnan hän tekee pelin alussa ennen ensimmäistä kysymystä. Tämä pelimuoto on ollut sittemmin käytössä myös ainakin Itävallassa, Unkarissa, Filippiineillä, Puolassa, Venäjällä, Sveitsissä ja Venezuelassa.

Vuosina 2008−2010 Yhdysvaltain versiossa oli käytössä perustavanlaatuinen sääntömuutos, sillä pelaajan vastausaika on rajoitettu. Ensimmäisellä vaikeustasolla kysymyksissä 1−5 vastausaikaa on 15 sekuntia, kysymyksissä 6–10 toisella vaikeustasolla 30 sekuntia ja kysymyksissä 11−14 aikaa on 45 sekuntia. Näistä kysymyksistä ylijäänyt vastausaika siirretään viimeiseen, viidenteentoista kysymykseen, jos pelaaja pääsee sinne asti. Pelaajalle näytetään kysymys ja juontaja lukee sen ääneen, jonka jälkeen kaikki vastausvaihtoehdot paljastetaan samanaikaisesti ja vastausaika alkaa. Jos kilpailija ei lukitse mitään vastausta ennen ajan loppumista, peli päättyy vastaavasti kuin vastaamalla kysymykseen väärin. Oljenkorsien käytön aikana kello ei käy. Myös Britannian ja Intian tuotannoissa on käytetty kellopeliä ().

Joulukuusta 2008 lähtien Italian versiossa varsinaista peliä on pelannut kuusi pelaajaa kerrallaan, jotka vastaavat kysymyksiin vuorotellen. Jokaisella kilpailijalla on mahdollisuus siirtää kysymys seuraavana vastausvuorossa olevalle, jonka on vastattava kysymykseen. Myös tässä ryhmäpelissä () on käytössä Yhdysvaltain version kellopelin aikarajat. Peliä ei voi myöskään lopettaa kesken, joten palkintosumma voi olla vain takuusumma tai päävoitto. Jos yksi pelaaja vastaa kysymykseen väärin, hän jättää pelin ja rahapuun korkein palkintosumma poistetaan. Peli päättyy, kun kaikki pelaajat ovat joutuneet jättämään sen tai jonkun pelaajan vastattua oikein viimeiseen kysymykseen. Viimeiseen kysymykseen oikein vastannut pelaaja voittaa sen kokonaan itselleen. Jos viimeinen jäljellä oleva kilpailija vastaa kysymykseensä väärin, hän voittaa joukkueensa keräämän takuusumman. Vuosina 2009−2012 ryhmäpeli on ollut käytössä myös Norjassa, Espanjassa, Australiassa, Unkarissa, Vietnamissa, Indonesiassa ja Chilessä.

Toinen iso Yhdysvaltain version uudistus tapahtui syyskuussa 2010, kun käyttöön otettiin kaksoiseräpeli (). Ensimmäisellä kierroksella pelaajalle esitetään kymmenen kysymystä, joilla jokaisella on tietty rahallinen arvo, mutta ne eivät ole välttämättä suuruusjärjestyksessä: rahasummien järjestys arvotaan pelin alussa. Myös kysymysten vaikeusjärjestys arvotaan, mutta pelaaja ei tiedä kysymykseen vaikeusjärjestystä tai rahallista arvoa ennen kysymykseen vastaamista. Sen sijaan hän tietää edessä olevien kysymysten kategoriat. Ensimmäisellä kierroksella oikein vastatut kysymykset kerryttävät pelaajan voittosummaa, joka voi olla enintään 68 000 Yhdysvaltain dollaria. Ensimmäisen kierroksen jälkeen pelaaja voi poistua keräämänsä rahasumma mukanaan, mutta kesken ensimmäisen kierroksen poistuessaan hän saa pitää vain puolet keräämistään rahoista. Vastaamalla väärin ensimmäisen kierroksen aikana hän saa takuupotin, joka on tuhat Yhdysvaltain dollaria. Toinen erä on perinteisen formaatin mukainen, ja se koostuu neljästä kysymyksestä. Voittosummat ovat pelaajan tiedossa ja etenevät suuruusjärjestyksessä. Jokainen oikea vastaus kerryttää edelleen pelaajan voittopottia. Kilpailija voi lopettaa pelin milloin tahansa ja pitää voittamansa rahat kokonaisuudessaan. Vastaamalla väärin voittosumma putoaa aina 25 000 Yhdysvaltain dollariin. Yhdysvaltain versiossa siirryttiin pelimuotokokeilujen jälkeen takaisin alkuperäisformaattiin vuonna 2015.

 Oljenkorret 
Oljenkorsien määrä ja muoto vaihtelee käytettävästä formaatista riippuen. Oljenkorren käyttämisen jälkeen pelaaja voi vastata kysymykseen, käyttää toisen oljenkorren tai lopettaa pelin voittamansa rahat mukanaan (tosin jotkut erikoisoljenkorret erityisesti Yhdysvalloissa voivat asettaa rajoitteita). Joitakin erittäin harvinaisia poikkeuksia lukuun ottamatta jokaisen oljenkorren voi käyttää vain kerran.

Alkuperäisformaattiin kuuluu kolme oljenkortta: 50:50 (Fifty-Fifty), kilauta kaverille ja kysy katsomolta. Ensimmäisessä tietokone poistaa sattumanvaraisesti kaksi varmasti väärää vastausta. Keskimmäisessä kilpailija saa soittaa etukäteen valitsemalleen ystävälle ja keskustella tämän kanssa 30 sekunnin ajan kysymyksestä. Kaverille kilauttaminen poistettiin vuonna 2010 Yhdysvaltain versiosta kokonaan, sillä se ei vastannut enää alkuperäistä tarkoitustaan: se ei mitannut avustavan henkilön tietoa vaan hänen Internetin käyttötaitojaan, sillä kysymyksiin on kohtalaisen helppoa löytää nykyisin vastaus verkosta. Jälkimmäisimmässä jokainen yleisössä istuva voi vastata kysymykseen erityisellä vastauslaitteella, ja äänestyksen tulos näytetään kilpailijalle. Vuonna 2016 suomalaisessa versiossa kilpailija saa valita katsomosta kolme henkilöä vastaamaan kysymykseen ja he saavat antaa perustelunsa.

Vuosina 2004−2008 Yhdysvaltain versiossa oli neljäskin oljenkorsi, jolla kilpailija saattoi vaihtaa minkä tahansa kysymyksistä 11−15 uuteen, arvoltaan vastaavaan kysymykseen. Kilpailija menetti alkuperäiseen kysymykseen käytetyt oljenkorret. Yhdysvaltain Who Wants to Be a Super Millionaire? -ohjelmassa oli käytössä perinteisten oljenkorsien lisäksi kaksi uutta oljenkortta: uusi yritys () ja asiantuntijaraati () Valittuaan uusi yritys -oljenkorren kilpailija saattaa vastata kysymykseen väärin menettämättä rahojaan; toisella yrityksellä vastauksen on oltava oikein, sillä tämän oljenkorren valittuaan peliä ei voi keskeyttää. Asiantuntijaraadissa kolme tuotannon valitsemaa henkilöä antoi perustellen vastauksensa kysymykseen. Yhdysvaltain kellopelissä 50:50-oljenkorsi korvattiin uusi yritys -oljenkorrella, ja neljänneksi oljenkorreksi otettiin käyttöön kysy asiantuntijalta; asiantuntija oli tyypillisesti entinen pelaaja tai julkisuuden henkilö. Tätä oljenkortta sai käyttää vasta viidennen kysymyksen jälkeen vuosina 2008−2010, mutta kaverille kilauttamisen jälkeen asiantuntijaoljenkortta saattoi käyttää myös ensimmäisissä kysymyksissä.

Muun muassa Italiassa käytetyssä ryhmäpelissä oljenkorsia ei ollut lainkaan, sillä kilpailijoilla oli mahdollisuus ohjata kysymyksensä seuraavalle kilpailijalle.

Saksan versiossa käytössä olleessa riskipelissä kilpailija sai neljännen oljenkorren, jolla hän sai valita yleisön joukosta henkilön ja keskustella vapaasti tämän kanssa. Juontaja esitti kysymyksen uudelleen yleisölle, ja yleisössä olevat, jotka uskovat tietävänsä oikean vastauksen kysymykseen, voivat nousta seisomaan. Kilpailija valitsee keskustelukumppaninsa näiden henkilöiden joukosta. Jos kilpailija valitsee yleisön jäsenen ehdottaman vastauksen, myös tämä voittaa 500 euroa. Yhdysvaltain versiossa on ollut käytössä lähes vastaava oljenkorsi, mutta kilpailija on saanut valita henkilön etukäteen ja tuoda tämän mukanaan studioon entuudestaan vieraan henkilön valitsemisen sijasta.

Yhdysvaltain kaksoiseräpelissä oli käytössä kolme oljenkortta: kysy yleisöltä ja kysymyksen ohittaminen, jota saattoi käyttää kaksi kertaa (vuosina 2014–2015 yhden kerran, koska se korvattiin +1-oljenkorrella). Tällä oljenkorrella kysymyksen saattoi hypätä yli kokonaan, ja täten vähentää myös kokonaiskysymysten määrää. Pelaaja ei kuitenkaan kaksoiseräpelissä tiedä kysymyksen voittosummaa, joten hän saattaa menettää isonkin summan jättämättä vastaamatta (esimerkiksi 68 100 Yhdysvaltain dollarin arvoisen voittosumman kerännyt kilpailija saattaa hypätä 100 000 Yhdysvaltain dollarin kysymyksen yli, jolloin hän joutuu vastaamaan edelleen samalla voittamallaan rahasummalla 250 000 dollarin kysymykseen). Tätä oljenkortta ei luonnollisestikaan voi käyttää viimeiseen kysymykseen. Se poistettiin kokonaan Yhdysvaltain version palatessa perinteiseen formaattiin ja korvattiin Fifty-Fifty -oljenkorrella.

 Ohjelmaformaatti ympäri maailmaa 
MaaNimiJuontajaEsitettyPääpalkintoKanava  Who Wants to Be a Millionaire?Eddie McGuire18. huhtikuuta 1999 - 3. huhtikuuta 20061 000 000 AU$ Nine Network22. lokakuuta 2007 - 26. marraskuuta 20075 000 000 AU$27. helmikuuta 2010 - 6. maaliskuuta 20101 000 000 AU$25. tammikuuta 2020 - nykyinenWho Wants to Be a Millionaire? Hot Seat20. huhtikuuta 2009 - nykyinen  Стани богатNiki Kanchev12. toukokuuta 2001 - 23. helmakuuta 2008100 000 leva Nova TV7. tammikuuta 2008 - 3. heinäkuuta 2008200 000 leva12. tammikuuta 2009 - 30. toukokuuta 2014100 000 levaMihail Bilalov1. huhtikuuta 2018 - 26. tammikuuta 2020BNT2021 - nykyinen?BTV  Tko želi biti milijunaš?Tarik Filipović24. maaliskuuta 2002 - 3. kesäkuuta 20101 000 000 Kn HRT119. syyskuuta 2019 - nykyinenWeekend MiljonairsRobert ten Brink6. helmikuuta 1999 - 29. joulukuuta 20011 000 000 ƒRTL 4 Lotto Weekend Miljonairs5. tammikuuta 2002 - 24. toukokuuta 20081 000 000 €Jeroen van der Boom12. maaliskuuta 2011 - 15. marraskuuta 2011SBS 6Bankgiro MiljonairsRobert ten Brink25. toukokuuta 2019 - 6. maalaiskuuta 2021RTL 4VriendenLoterij Miljonairs28. elokuuta 2021 - nykyinen  Wer Wird Millionär?Günther Jauch3. syyskuuta 1999 - 22. joulokuuta 20011 000 000 DM RTL4. tammikuuta 2002 - nykyinen1 000 000 € Lasse Lehtinen12. maaraskuuta 1999 - 9. joulukuuta 20011 000 000 mkNelonen24. helmikuuta 2002 - 15. toukokuuta 2005200 000 €Ville Klinga3. syyskuuta 2005 - 4. maaliskuuta 20071 000 000 €MTV3Jaajo Linnonmaa23. tammikuuta 2016 - 17. lokakuuta 2020NelonenAntti Holma27. elokuuta 2022 -   Qui veut gagner des millions ?Jean-Pierre Foucault3. heinäkuuta 2000 - 21. heinäkuuta 20003 000 000 F TF130. syyskuuta 2000 - 7. heinäkuuta 20014 000 000 F15. syyskuuta 2001 - 19. tammikuuta 20201 000 000 €Camille Combal26. tammikuuta 2020 - nykyinenVem vill bli miljonärBengt Magnusson21. tammikuuta 2000 - 200110 000 000 KrTV42001 - 13. kesäkuuta 20033 000 000 Kr PostkodmiljonärenRickard Sjöberg26. elokuuta 2005 - nykyinen1 000 000 Kr16. syyskuuta 20115 000 000 KrPostkodmiljonären: Heta Stolen20. joulukuuta 2011 - 31. lokakuuta 20201 000 000 KrLegyen Ön is Milliomos!István Vágó29. helmikuuta 2000 - 3. lokakuuta 200025 000 000 FtRTL Klub16. lokakuuta 2000 - 29. helmikuuta 200840 000 000 FtSándor Fábry17. syyskuuta 2009 - 18. helmikuuta 2010Sándor Friderikusz29. helmikuuta 2012 - 30. toukokuuta 20121. lokaakuuta 2012 - 25. maaliskuuta 2013RTL IIGábor Gundel-Takács2. tammikuuta 2019 - 28. helmikuuta 201950 000 000 FtTV2László Palik18. marraskuuta 2024 - nykinenLegyen Ön is milliomos! - FelpörgetveSándor Fábry18. maaliskuuta 2010 - 27. toukokuuta 201040 000 000 FtRTL Klub  Who Wants to Be a Millionaire? New ZealandMike Hosking9. syyskuuta 2008 - 11. marraskuuta 20081 000 000 NZ$ TV ONE  ¿Quién quiere ser millonario?Andrés Tulipano2001 - 200240 000 $ TeledoceOrlando Petinatti29. huhtikuuta 2021 - nykyinen1 500 000 $Canal 10  (hindi) Kaun Banega Crorepati? Amitabh Bachchan3. heinäkuuta 2000 - 31. joulukuuta 200110 000 000 Rs. Star TV5. elokuuta 2005 - 24. joulukuuta 200520 000 000 Rs. Shah Rukh Khan22. helmikuuta 2007 - 19. huhtikuu 2007 Amitabh Bachchan11. lokakuuta 2010 - 9. joulukuuta 201050 000 000 Rs.Sony TV6. syyskuuta 2013 - nykyinen70 000 000 Rs.Kaun Banega Crorepati? Hot Seat1. marraskuuta 2010 - 4. marraskuuta 201010 000 000 Rs.  (malajalam) നിങ്ങൾക്കും ആകാം കോടീശ്വരൻ
Ningalkkum Aakaam KodeeshwaranSuresh Gopi9. huhtikuuta 2012 - 2017 Asianet11. marraskuuta 2019 - nykyinenMazhavil Manorama  (tamili) நீங்களும் வெல்லலாம் ஒரு கோடி
Neengalum Vellalam Oru Kodi Suriya27. helmikuuta 2012 - 12. heinäkuu 2012 STAR Vijay Prakash Raj11. maaliskuuta 2013 - 12. heinäkuu 2013 Arvind Swamy30. toukokuuta 2016 - 19. marraskuuta 2016கோடீஸ்வரி

Kodeeswari Raadhika Sarathkumar23. joulukuuta 2019 - 14. helmikuuta 2020Colors Tamil  (telugu) మీలో ఎవరు కోటీశ్వరుడు
Meelo Evaru Koteeswarudu Akkineni Nagarjuna9. kesäkuuta 2014 - 22. toukokuuta 2016 Star Maa Chiranjeevi13. helmikuuta 2017 - 24. toukokuuta 2017ఎవరు మీలో కోటీశ్వరుడు
Evaru Meelo Koteeswarudu N. T. Rama Rao Jr.2021 - nykyinenGemini TV  (kannada) ಕನ್ನಡದ ಕೋಟ್ಯಾಧಿಪತಿ
Kannadada Kotyadhipati Puneeth Rajkumar12. maaliskuuta 2012 - 27. heinäkuu 2013 Asianet Suvarna Ramesh Aravind25. kesäkuuta 2018 - 21. syyskuuta 2018Star Suvarna Puneeth Rajkumar22. kesäkuuta 2019 - 17. marraskuuta 2019Colors Suvarna  (marathi) कोण होईल मराठी करोडपती
Kon Hoeel Marathi Crorepati Sachin Khedekar8. toukokuuta 2013 - 29. elokuuta 2013 ETV Marathi13. tammikuuta 2014 - 13. toukokuuta 201420 000 000 Rs. Swapnil Joshi3. lokakuuta 2016 - 4. tammikuu 201730 000 000 Rs.कोन होनार कोटीपती

Kon Honaar Crorepati Nagraj Manjule27. toukokuuta 2019 - 15. elokuuta 2019?Sony Marathi Sachin Khedekar2021 - nykyinen10 000 000 Rs.  (bengali) কে হবে বাংলার কোটিপতি
Ke Hobe Banglar Kotipoti Sourav Ganguly4. kesäkuuta 2011 - 12. elokuuta 2011 Mahuaa Bangla Prosenjit Chatterjee16. heinäkuuta 2018 - 31. elokuuta 2018Colors Bangla  (bhodžpuri) के बनी क्रोरेपती
Ke Bani Crorepati Shatrughan Sinha6. kesäkuuta 2011 - 12. elokuuta 2011 Mahuaa TVChi vuol essere miliardario?Gerry Scotti24. toukokuuta 2000 - 1. joulukuuta 20011 000 000 000 ₤Canale 5 Chi vuol essere milionario?13. tammikuuta 2002 - nykyinen1 000 000 €Chi vuol essere milionario? Edizione Straordinaria15. joulukuuta 2008 - 29. maaliskuuta 2009  ?מי רוצה להיות מיליונר
Mi Rotseh Lehyot Milyoner?Yoram Arbel18. marraskuuta 1999 - 31. lokakuuta 20031 000 000 ₪ Channel 23. toukokuuta 2006 - 30. huhtikuu 2007Channel 10Erez Tal16. heinäkuuta 2020 - nykyinenChannel 12           Vil du bli millionær?Arve Junitzen10. tammikuuta 2000 - 20002 000 000 KR TV2Frithjof Wilborn2000 - 2006Sarah Natasha MelbyeTammikuu 2008 - 20091 000 000 KRVil du bli millionær?: Hot Seat2008 - 20084. tammikuuta 2010 - 21. lokakuuta 2011           Who Wants to Be a Millionaire?Frank Edoho8. lokakuuta 2004 - 25. kesäkuuta 201710 000 000 ₦ NTACincuenta por quinceCarlos Sobera17. huhtikuuta 1999 - 199950 000 000 ₧Telecinco50 por 15: ¿Quiere ser millonario?1999 - joulukuu 2001¿Quién quiere ser millonario?25. heinäkuuta 2005 - toukokuu 20081 000 000 €Antena 3Antonio GarridoToukokuu 2008 - heinäkuu 2008 ¿Quién quiere ser el millonario?Núria Roca15. helmikuuta 2012 - 25. toukokuu 20121 000 000 € La Sexta¿Quién quiere ser millonario?Juanra Bonet22. tammikuuta 2020 - nykyinen1 000 000 €Antena 3О, счастливчик!Dmitry Dibrov1. lokakuuta 1999 - 28. tammikuuta 20011 000 000 ₽NTV Кто хочет стать миллионером?Maxim Galkin19. helmikuuta 2001 - 13. elokuuta 2005 Pervyi kanal17. syyskuuta 2005 - 13. syyskuuta 20083 000 000 ₽Dmitry Dibrov28. joulukuu 2008 - nykyinen  Kya Aap Banaingay Crorepati?Moin Akhtar2002 - 200410 000 000 Rs. ARY Digital  MilionerzyHubert Ubański3. syyskuuta 1999 - nykyinen1 000 000 zł TVN  Who Wants to Be a Millionaire?Christopher de Leon13. marraskuuta 2000 - 20001 000 000 ₱ IBC2001 - 14. joulukuuta 20022 000 000 ₱Vic Sotto23. toukokuuta 2009 - 11. tammikuuta 2015TV5  Kes tahab saada miljonäriks?Hannes Võrno8. syyskuuta 2002 - 3. joulukuuta 20081 000 000 kr TV3   Who Wants to Be a Millionaire?Chris Tarrant4. syyskuuta 1998 - 11. helmikuuta 20141 000 000 £ ITVJeremy Clarkson5. toukokuuta 2018 - nykyinen  Who Wants to Be a Millionaire?Regis Philbin16. elokuuta 1999 - 27. kesäkuuta 20021 000 000 $ ABCMeredith Vieira16. syyskuuta 2002 - 31. toukokuuta 2013SyndikaatioCedric the Entertainer2. syyskuuta 2013 - 23. toukokuuta 2014Terry Crews8. syyskuuta 2014 - 29. toukokuuta 2015Chris Harrison14. syyskuuta 2015 - 31. toukokuuta 2019Jimmy Kimmel8. huhtikuuta 2020 - nykyinenABCWho Wants to Be a Super Millionaire?Regis Philbin22. helmikuuta 2004 - 25. toukokuuta 200410 000 000 $Who Wants to Be a Millionaire?: Tenth Anniversary Celebration9. elokuuta 2004 - 23. elokuuta 20041 000 000 $Kim 500 Milyar İster?Kenan Işik7. maaliskuuta 2000 - 2004500 000 000 000 TLShow TVCanal DKim 500 Bin İster?Haluk Bilginer2005 - 2006500 000 TLShow TVKenan Işik2006 - 2007Kim Bir Milyon İster?Kenan Işik1. helmikuuta 2008 - 20091 000 000 TLStar TV Kim Milyoner Olmak İster?2. elokuuta 2011 - 7. toukokuuta 2014 ATVSelçuk Yöntem15. syyskuuta 2014 - 21. heinäkuuta 2017Murat Yıldırım23. syyskuuta 2017 - 29. kesäkuuta 2019Kenan İmirzalıoğlu5. lokakuuta 2019 - 13. helmikuuta 2021Hvem vil være millionær?Peter Kær9. syyskuuta 1999 - 9. huhtikuuta 20011 000 000 KrTV2Jes Dorph Petersen3. syyskuuta 2001 - 26. toukokuuta 2003Peter Kær1. syyskuuta 2003 - 12. lokakuuta 2006Hans Pilgaard15. helmikuuta 2007 - 11. helmikuuta 2018Christian Degn13. lokakuuta 2019 - nykyinenViltu vinna milljón?Þorsteinn J26. joulukuuta 2000 - 20011 000 000 KRStöð 230. syyskuuta 2001 - 20025 000 000 KRJónasar R. Jónssonar2002 - 17. maaliskuuta 2005Alles ist möglich - Die 10-Millionen ShowRainhard Fenrich24. tammikuuta 2000 - 31. tammikuuta 200010 000 000 ATSORFDie MillionenshowBarbara Stöckl29. loukokuuta 2000 - joulukuu 200111. tammikuuta 2002 - 20021 000 000 €Armin Assinger7. syyskuuta 2002 - nykyinen¿Quién quiere ser millonario?Ignacio Santos Pasamontes3. helmikuuta 2008 - 28. helmikuuta 201225 000 000 ₡Teletica19. helmikuuta 2013 - 3. syyskuuta 201330 000 000 ₡27. huhtikuuta 2021 - nykyinenΠοιος θέλει να γίνει εκατομμυριούχοςSpiros Papadopoulos4. lokakuuta 1999 - 29. kesäkuuta 200150 000 000 ₯MEGA17. syyskuuta 2001 - 28. toukokuuta 2004150 000 €NETThodoris Atheridis10. huhtikuuta 2006 - 28. heinäkuuta 2006250 000 €Alpha TVMillionaire Hot SeatIoannis Zouganelis29. lokakuuta 2014 - 16. kesäkuuta 2016100 000 €Skai TV?Griogris Arnatoglou2022?ANT1

 Haluatko miljonääriksi? Suomessa 
Haluatko miljonääriksi? -visailua esitettiin Suomessa aluksi Nelosella vuosina 1999–2005, jolloin juontajana toimi Lasse Lehtinen. Alun perin suomalaisversion pääpalkinto oli miljoona markkaa, sittemmin 200 000 euroa. Vuosina 2005–2007 ohjelmaa esitettiin MTV3-kanavalla Ville Klingan juontamana, 3. syyskuuta 2005 alkaen. Pääpalkinto kasvatettiin tuolloin miljoonaan euroon. Ohjelman sadas jakso esitettiin 15. marraskuuta 2002.http://netello.fi/tv?MODULI_id=267907 Nelonen: 19.30  Haluatko miljonääriksi? lisätiedot 15.11.2002 televisiossa]

Ohjelma palasi televisioon kanava Neloselle 23. tammikuuta 2016, juontajanaan Jaajo Linnonmaa ja pääpotti on miljoona euroa, kuten Klingankin aikana. Vuoden 2016 ensimmäinen jakso tavoitti parhaimmillaan 1,2 miljoonaa ja keräsi keskimäärin 914 000 katsojaa. Kauden viimeinen jakso esitettiin 9. huhtikuuta 2016. Kauden jälkeen Nelonen ilmoitti, että ohjelma saa jatkoa syksyllä. Toinen Linnonmaan juontama kausi alkoi Nelosella 3. syyskuuta 2016. Marraskuussa 2016 Nelonen ilmoitti ohjelman saavan jatkoa keväällä 2017. Kevään 2017 viimeisessä jaksossa tiedotettiin, että ohjelma jatkuu jälleen syksyllä 2017.  Jaajo Linnonmaa juonsi ohjelmaa viisi kautta syksyyn 2020 asti. Joulukuussa 2021 Nelonen ilmoitti että ohjelman uusi juontaja on Antti Holma.

Ohjelman suurin voitettu summa toistaiseksi on 70 000 euroa, joka saavutettiin lokakuussa 2002.Suomen tv-historian suurin voittopotti jaettiin, Iltalehti 31.1.2007 Suomessa voitto lasketaan mukaan voittajan kaikkiin ansiotuloveron alaisiin tuloihin ja siitä voidaan tehdä 60 prosentin ennakonpidätys.Haluatko miljonääriksi? -voittajasta ei tulekaan miljonääriä - verottaja vie puolet iltalehti.fi 11.2.2016 viitattu 13.9.2022

Kilpailuun osallistumisen ikäraja oli 18 vuotta. Kuitenkin vuodesta 2019 oli varsinaisen Haluatko miljonääriksi? -kilpailun ohella järjestetty lasten Haluatko miljonääriksi? Junior -kilpailu, jossa voitetut rahat lahjoitettiin esimerkiksi hyväntekeväisyyteen tai luokkaretkeä varten.

Haluatko miljonääriksi -ohjelmasta on normaalien jaksojen lisäksi esitetty erikoisjaksoja joissa on kilpaillut julkisuuden henkilöitä. 15. lokakuuta 2000 esitetyssä jaksossa kilpailivat Sauli Niinistö, Marcus Grönholm, Kirsi Piha ja Mattiesko Hytönen. 22. lokakuuta 2000 kilpailivat Risto Kaskilahti, Ruben Stiller, Taina Kokkonen ja Teresa De Rita-Cavlek. 29. lokakuuta 2000 kilpailivat Piia-Noora Kauppi, Sari Havas, Petteri Summanen ja Jani Sievinen. 4. helmikuuta 2001 kilpailivat Jari Sillanpää, Irina Krohn, Henkka Hyppönen ja Anitra Ahtola. 7. lokakuuta 2001 kilpailivat A. W. Yrjänä, Jukka Hildén, Saana ja Sulo Aittoniemi. 29. elokuuta 2003 kilpailivat Peter Nyman, Janne Virtanen, Petteri Ahomaa ja Jussi Halli sekä 17. joulukuuta 2005 kilpailivat Axl Smith, Iiro Rantala, Ile Kallio, Jyrki 69, Bettina Sågbom ja Katja Ståhl. Kilpailijoiden saamat voittosummat lahjoitettiin huumeiden vastaiseen työhön.

Keväällä 10. helmikuuta 2018 esitettiin julkkisjakso, jossa kilpailijoina nähtiin Jannika B, Aku Hirviniemi, Noora Karma, Riku Rantala, Veronica Verho ja Lenni-Kalle Taipale. Syksyllä 1. syyskuuta 2018 kilpailijoina oli tutut radiotähdet Jone Nikula, Tinni Wikström, Kimmo Vehviläinen, Harri Moisio, Jekku Berglund ja Sami Kuronen. 16. helmikuuta 2019 jaksossa kilpailivat tunnetut sisarukset: Roni Back ja Mike Bäck, Sauli Koskinen ja Saana Koskinen sekä Venla Saartamo ja Joonas Saartamo; 14. syyskuuta 2019 kilpailijoina olivat jääkiekkoilijat Jere Sallinen ja Veli-Matti Savinainen, näyttelijät Leena Pöysti ja Riku Nieminen sekä tubettajat Roni ja Mike Bäck. He kilpailivat pareittain ja heidän voittamansa rahasummat lahjoitettiin hyväntekeväisyyteen. 

 Kysymysten raha-arvot 
 1999–2001 2002–2005 2005–2007 2016–2020, 2022– Kysymys Arvo Kysymys Arvo Kysymys Arvo Kysymys Arvo 15. 1 000 000 mk 15. 200 000 € 15. 1 000 000 € 15. 1 000 000 € 14. 500 000 mk 14. 100 000 € 14. 200 000 € 14. 200 000 € 13. 350 000 mk 13. 70 000 € 13. 60 000 € 13. 60 000 € 12. 250 000 mk 12. 45 000 € 12. 30 000 € 12. 30 000 € 11. 150 000 mk 11. 30 000 € 11. 20 000 € 11. 15 000 € 10. 100 000 mk 10. 20 000 € 10. 15 000 € 10. 10 000 € 9. 75 000 mk 9. 12 000 € 9. 10 000 € 9. 7 000 € 8. 50 000 mk 8. 8 000 € 8. 5 000 € 8. 5 000 € 7. 30 000 mk 7. 5 000 € 7. 4 000 € 7. 3 000 € 6. 15 000 mk 6. 3 000 € 6. 3 000 € 6. 2 000 € 5. 10 000 mk 5. 2 000 € 5. 2 000 € 5. 1 000 € 4. 5 000 mk 4. 1 000 € 4. 1 000 € 4. 700 € 3. 2 500 mk 3. 700 € 3. 700 € 3. 500 € 2. 1 000 mk 2. 450 € 2. 450 € 2. 300 € 1. 500 mk 1. 200 € 1. 200 € 1. 100 €

 Tuotantokaudet 

KausiAlkamispäiväPäättymispäiväJaksotSyksy 199912. marraskuuta 199931. joulukuuta 199921Kevät 200014. huhtikuuta 200014. toukokuuta 200015Syksy 200015. lokakuuta 20003. joulukuuta 200018Kevät 20014. helmikuuta 20018. huhtikuuta 200110Syksy 20017. lokakuuta 20019. joulukuuta 200110Kevät 200224. helmikuuta 200228. huhtikuuta 200210Syksy 200211. lokakuuta 200215. joulukuuta 200230Kevät 200314. helmikuuta 200320. huhtikuuta 200330Syksy 200324. elokuuta 200328. joulukuuta 200320Kevät 200425. tammikuuta 200423. toukokuuta 200418Syksy 20045. syyskuuta 20045. joulukuuta 200414Kevät 200530. tammikuuta 200515. toukokuuta 200516Syksy 20053. syyskuuta 200517. joulukuuta 200516Kevät 200625. helmikuuta 20063. kesäkuuta 200614Syksy 20067. lokakuuta 200623. joulukuuta 200612Kevät 200714. tammikuuta 20074. maaliskuuta 20078Kevät 201623. tammikuuta 20169. huhtikuuta 201612Syksy 20163. syyskuuta 20163. joulukuuta 201614Kevät 201711. helmikuuta 201727. toukokuuta 201716Syksy 20172. syyskuuta 20179. joulukuuta 201715Kevät 201810. helmikuuta 201826. toukokuuta 201816Syksy 20181. syyskuuta 20181. joulukuuta 201815Kevät 201916. helmikuuta 201925. toukokuuta 201915Syksy 201914. syyskuuta 201916. marraskuuta 201910Kevät 20204. huhtikuuta 202030. toukokuuta 20209Syksy 202012. syyskuuta 202017. lokakuuta 20206Syksy 202227. elokuuta 2022Yhteensä390

 Kuvia 
Ohjelman tunnukset

 Katso myös 
 Slummien miljonääri

 Lähteet 

 Aiheesta muualla 
 Ohjelman kotisivut
 Haluatko miljonääriksi? Who Wants to Be a Millionaire? -wikissä

*
Luokka:Seulonnan keskeiset artikkelit